Document ID: 32007R0301

32007R0301
L 081/11
SLUŽBENI LIST EUROPSKE UNIJE
19.03.2007.
UREDBA VIJEĆA (EZ) br. 301/2007
od 19. ožujka 2007.
o izmjeni Priloga I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 26.,
uzimajući u obzir prijedlog Komisije,
budući da:
(1)
U kombiniranoj nomenklaturi određenoj u Prilogu I. Uredbi (EEZ) br. 2658/87 (1), oznake KN za monitore su 8528 51 00, 8528 59 10 i 8528 59 90.
(2)
Uredbom Vijeća (EZ) br. 493/2005 od 16. ožujka 2005. o izmjeni Priloga I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (2), suspendirane su u potpunosti, na ograničeno vrijeme, autonomne carine iz Zajedničke carinske tarife za monitore koji koriste tehnologiju zaslona s tekućim kristalima, s dijagonalnim mjerama ekrana od 48,5 cm ili manje i omjerom širine i visine slike na ekranu od 4:3 ili 5:4 i koje je moguće razvrstati pod oznaku KN 8528 21 90.
(3)
Ova suspenzivna mjera prestala je biti valjana 31. prosinca 2006.
(4)
Za dobrobit kupaca, radi osiguravanja racionalnog razvoja proizvodnje i širenja potrošnje u Zajednici te radi promicanja trgovine između država članica i trećih zemalja, u interesu je Zajednice produljiti trenutačne samostalne mjere suspenzije trošarina za određene vrste monitora razvrstane pod oznaku KN 8528 59 90 za još dvije godine od 1. siječnja 2007.
(5)
Kao rezultat izmjena nomenklature u Prilogu Međunarodnoj konvenciji o Harmoniziranom sustavu nazivlja i brojčanog označavanja robe, prihvaćenih u skladu s Preporukom Vijeća za carinsku suradnju od 26. lipnja 2004., i prilagodba kombinirane nomenklature Harmoniziranom sustavu iz 2007., od 1. siječnja 2007. proizvodi koji se mogu razvrstati pod oznaku KN 8528 21 90, razvrstavaju se pod oznaku KN 8528 59 90 kombinirane nomenklature.
(6)
Uredbu (EEZ) br. 2658/87 treba stoga na odgovarajući način izmijeniti.
(7)
Budući da je suspenzija uvedena ovom Uredbom produženje suspenzije uvedene Uredbom (EZ) br. 493/2005 koja je prestala biti valjana 31. prosinca 2006. te kako nije u interesu Zajednice da bude prekida u tarifnom postupanju s monitorima koji su obuhvaćeni ovom suspenzijom, ova Uredba treba stupiti na snagu bez odgađanja i primjenjivati se od 1. siječnja 2007.,
PRIHVATILO JE OVU UREDBU:
Članak 1.
U Prilogu 1. Uredbi (EEZ) br. 2658/87 tekst u stupcu 3. za oznaku KN 8528 59 90 u poglavlju 85., odjeljku XVI. drugog dijela, Carinska tarifa, zamjenjuje se sljedećim:
„14 (3)
Članak 2.
Ova Uredba stupa na snagu na dan objave u Službenom listu Europske unije.
Primjenjuje se od 1. siječnja 2007.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 19. ožujka 2007.

Labels: 12
3